ร้าน Twist Eat & Drink ตั้งอยู่บนชั้น 3 ของโครงการ Seen Space ในซอยทองหล่อ13 

เปิดให้บริการทุกวัน เวลา 11.00-23.00 น. โดยที่จอดรถของโครงการนี้จะเป็นแบบ Valet Parking ค่ะ

บรรยากาศภายในร้านจะดูโปร่งสบายด้วยกระจกใส ทำให้สามารถมองเห็นวิวด้านนอกได้ ส่วนการตกแต่งเน้นโทนสีขาวเป็นหลักทำให้มองดูสวยงามสะดุดตา 

อาหารของร้าน Twist Eat & Drink นี้จะออกแนวยุโรปๆหน่อยค่ะ เป็นแบบโฮมเมดสไตล์เมดิเตอร์เรเนียน-เวสต์เทิร์น ซึ่งใส่ใจในวัตถุดิบที่สดใหม่และกระบวนการปรุง เพื่อเอาใจคนที่รักษาสุขภาพ แถมยังรสชาติอร่อย

ที่นี้มาดูเมนูอาหารที่สั่งไปกันบ้างค่ะ
1. Shrimp & Potato Au Gratin (380฿) เมนูนี้อูกราแตงใส่กุ้งตัวใหญ่ ด้านล่างใส่มันฝรั่งบด บร็อคโคลี่ เสิร์ฟมาร้อนๆชีสยืดๆ หอมมากค่ะ แถมชีสเยอะมากค่ะ รสชาติกำลังดีค่ะ
2. Angel (290฿) เป็นเส้นแองเจิลแฮร์ผัดกับเบคอน เส้นทำออกมาได้พอดีไม่เปื่อยเกินไป รสชาติอร่อยดีแต่ถ้าทานเยอะๆจะรู้สึกเค็มไปนิดค่ะ
3. Molassas-Glazed Pork Chop (460฿) ชอบเมนูนี้ที่สุดค่ะ พอร์คช็อปกริลล์มากำลังดี กลิ่นหอมยั่วยวนใจ แถมเนื้อนุ่มฉ่ำซอส ซึ่งเป็นซอสมัสตาร์ดสูตรพิเศษของทางร้าน เสิร์ฟมาพร้อมมันบดอบเนยเนื้อละเอียดและผักสดกรอบๆไว้ตัดเลี่ยน รสชาติอร่อยมากค่ะ แนะนำเมนูนี้เลย...แบบว่าดีงามสุดๆ

ส่วนเครื่องดื่มที่สั่งไปมี 2 อย่างคือ
1. House Blend Red Float (175฿) เป็นชานมเย็นแบบไทยๆเสิร์ฟมาพร้อมชานมและนมที่แช่แข็งเป็นก้อน ท็อปปิ้งด้วยไอศกรีมรสวนิลลา รสชาติออกหวานๆมันๆ ยิ่งมีไอศกรีมด้วยแล้วรสชาติยิ่งออกนุ่มละมุนดีค่ะ
2. Double Blueberry (175฿) จะคล้ายๆกับเมนูแค่คือทำน้ำบลูเบอร์รี่แช่แข็งเป็นก้อน เสิร์ฟมาพร้อมน้ำบลูเบอร์รี่ รสชาติออกเปรี้ยวๆ หากใครที่ชอบความหวานสามารถเทน้ำเชื่อมปรับระดับความหวานได้ตามใจชอบเลยค่ะ

ราคา
ถือว่าราคาค่อนข้างสูงไปนิด โดยเฉพาะเครื่องดื่ม ส่วนอาหารหากคิดถึงคุณภาพที่ได้รับถือว่าคุ้มค่ะนอกจากนี้ราคาดังกล่าวยังไม่รวม Vat & Service Charge ค่ะ

รสชาติ
ถือว่าเป็นร้านที่ทำอาหารออกมาได้รสชาติทุกเมนูเลยที่เดียวค่ะ

การบริการ
พนักงานที่นี้บริการดีค่ะ ยิ้มแย้มแจ่มใส บริการรวดเร็วทันใจมากค่ะ

ใครที่อยากทานอาหารที่ใส่ใจในคุณภาพของวัตถุดิบและสุขภาพที่ดีต้องลองมาทานที่ร้านนี้ดูค่ะ